സാേങ്കതിക പരിശോധന ജലീബില് 1469 വാഹനങ്ങള് പിടികൂടി കുവൈത്ത് സിറ്റി: ജലീബ് അല് ശുയൂഖില് ജനറല് ട്രാഫിക് വിഭാഗത്തിെന്റ സാേങ്കതിക പരിശോധന വകുപ്പ് നടത്തിയ പരിശോധനയില് 1469 വാഹനങ്ങള് പിടികൂടി. ആറ് സംഘങ്ങളായി മൂന്ന് മണിക്കൂര് നടത്തിയ പരിശോധനയിലാണ് ഇത്രയും വാഹനങ്ങള് നിരത്തില് ഗതാഗതത്തിന് യോഗ്യമല്ലെന്ന് കണ്ടെത്തി കണ്ടുകെട്ടിയത്. 1060 പ്രത്യക്ഷ നിയമലംഘനങ്ങളും 409 പരോക്ഷ നിയമലംഘനങ്ങളുമാണ് പിടികൂടിയത്. നിശ്ചിത കാലാവധി കഴിഞ്ഞതും സുരക്ഷാമാനദണ്ഡങ്ങള് പാലിക്കാത്തതുമായ വാഹനങ്ങളാണ് പിടികൂടിയത്. സാേങ്കതിക പരിശോധന വകുപ്പ് മേധാവി കേണല് മിഷ്അല് അല് സുവൈജിയുടെ നേതൃത്വത്തിലായിരുന്നു പരിശോധന. വാഹന ഉടമകള് നേരിട്ട് സാേങ്കതിക പരിശോധന വകുപ്പിലെത്തി പിഴയൊടുക്കിയാല് മാത്രമേ വിട്ടുനല്കൂവെന്ന് അധികൃതര് വ്യക്തമാക്കി. ഗതാഗതയോഗ്യമാകാന് വേണ്ട നിശ്ചിത യോഗ്യതയില്ലാത്ത വാഹനങ്ങള് നിരത്തിലിറക്കാന് അനുവദിക്കുകയില്ലെന്നും അധികൃതര് വ്യക്തമാക്കി.